钦定古今图书集成/明伦汇编/闺媛典/第116卷 > 虞美人 宋魏夫人
## 钦定古今图书集成/明伦汇编/闺媛典/第116卷 > 虞美人 宋魏夫人

“鸿门玉斗纷如雪，十万降兵夜流血。咸阳宫殿三月
红，霸业已随烟烬灭。刚强必死仁义王，阴陵失道非
天亡。英雄本学万人敌，何用屑屑悲红妆。三军散尽
旌旗倒，玉帐佳人坐中老。香魂夜逐剑光飞，青血化
为原上草。芳心寂寞寄寒枝，旧曲闻来似敛眉。哀怨
徘徊愁不语，恰如夜听《楚歌》时。滔滔逝水流今古，汉”
楚兴亡两丘土。当年遗事久成空，慷慨樽前为谁舞。